|  |  |
| --- | --- |
|  **HONVÉDELMI MINISZTÉRIUM** |  |
| **KÖZIGAZGATÁSI ÁLLAMTITKÁR** | **HONVÉD VEZÉRKAR FŐNÖKE** |
|  |  |
|  | sz. példány |

**A Honvédelmi Minisztérium közigazgatási államtitkárának**

**és a Honvéd Vezérkar főnökének**

**52/2015. (HK 9.) HM KÁT-HVKF**

**együttes intézkedése**

**a tiszti, altiszti és legénységi fokozati vizsgák végrehajtásának rendjéről**

A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 6. § (1) bekezdése és 11.§ (3) bekezdése alapján, figyelemmel a tiszti, altiszti és legénységi fokozati vizsgák előkészítéséről, valamint a tananyagtartalom kialakításával kapcsolatos feladatokvégrehajtásáról szóló 39/2015. (VII. 28.) HM utasítás 3. §-ában meghatározottakra, a következő

**együttes intézkedést**

adjuk ki:

***1. Általános rendelkezések***

1. Az együttes intézkedés hatálya a Honvédelmi Minisztériumra (a továbbiakban: HM), a honvédelmi miniszter (a továbbiakban: miniszter) irányítása alá tartozó központi hivatalokra, a miniszter közvetlen alárendeltségébe tartozó szervezetekre, valamint a Magyar Honvédség (a továbbiakban: MH) katonai szervezeteire (a továbbiakban együtt: honvédségi szervezetek) terjed ki.
2. Felkérjük a Nemzeti Közszolgálati Egyetem (a továbbiakban: NKE) rektorát, valamint a Kratochvil Károly Honvéd Középiskola és Kollégium igazgatóját, hogy biztosítsa az együttes intézkedésben meghatározott feladatok végrehajtását a tiszti és altiszti fokozati vizsgák végrehajtásához kapcsolódóan.
3. A tiszti és altiszti fokozati vizsgák végrehajtása a Katonai Vizsgaközpont (a továbbiakban: KVK) parancsnoka által meghatározott vizsgahelyeken és vizsgaidőpontokban történik.
4. A költséghatékony végrehajtás érdekében a honvédségi szervezetek informatikai kapacitásának figyelembe vételével a tiszti és altiszti fokozati vizsgákat elsősorban honvédségi szervezet szinten, amennyiben ez nem lehetséges, helyőrség szinten, illetve a KVK vizsgatermében kell szervezni és végrehajtani.
5. A tiszti és altiszti fokozati vizsgára a felkészülés önképzés formájában valósul meg.
6. A tiszti és altiszti fokozati vizsgára való felkészülést a KVK által üzemeltetett ILIAS e-learning program támogatja.
7. Tiszti és altiszti fokozati vizsga az ILIAS rendszerben, vizsgateszt kitöltésével tehető.
8. A legénységi fokozati vizsgák végrehajtása a legénységi állománnyal rendelkező honvédségi szervezetek bázisán, a honvédségi szervezet egység szintű vezénylő zászlósa (a továbbiakban: Vezénylő Zászlós) által meghatározott helyen és időben történik, a honvédségi szervezet vezetője által kijelölt bizottsággal.
9. Legénységi fokozati vizsga írásban, a Vezénylő Zászlós által összeállított vizsgateszt kitöltésével tehető.
10. A legénységi fokozati vizsgák felügyeletét a Vezénylő Zászlós vagy a honvédek jogállásáról szóló 2012. évi CCV. törvény egyes rendelkezéseinek végrehajtásáról szóló 9/2013. (VIII. 12.) HM rendelet (a továbbiakban: Vhr.) 107/D. § (1) bekezdés *b)* pontja szerinti bizottság tagjai látják el.

***2. Vizsgaidőpontok a tiszti és altiszti fokozati vizsgára***

1. Az MH Hadkiegészítő és Központi Nyilvántartó Parancsnokság (a továbbiakban: MH HKNYP) évente december 5-ig névjegyzéken a HM Költségvetés Gazdálkodási Információs Rendszer (a továbbiakban: HM KGIR) zárt hálózatán üzemeltetett elektronikus felületen biztosítja a honvédségi szervezetek személyügyi szervei részére a honvédek jogállásáról szóló 2012. évi CCV. törvény (a továbbiakban: Hjt.) 85/A. §-a és Vhr. 107/A–C. §-a alapján

*a)* a következő évben tiszti és altiszti fokozati vizsgára kötelezett személyek

*aa)* nevét,

*ab)* rendfokozatát,

*ac)* születési idejét,

*ad)* személyügyi törzsszámát,

*ae)* honvédségi szervezetének nevét,

*af)* szolgálatteljesítési helyének megnevezését,

*ag)* által betöltött szolgálati beosztások Munkakör Azonosító Kódját, valamint

*b)* az esedékes fokozati vizsgakötelezettség szintjét tartalmazó adatbázist.

1. A honvédségi szervezetek személyügyi szervei az adatbázist minden év december 20-ig pontosítják, amely alapján az MH HKNYP összesíti az adatokat és ennek alapján a tiszti és altiszti fokozati vizsgák időpontjainak tervezése érdekében névjegyzéket állít össze a 11. pont szerinti adattartalommal és a Vhr. 107/D. § (4) bekezdése szerint jár el.
2. A honvédségi szervezetek személyügyi szervei minden év február 15-ig – a helyben megszokott módon – tájékoztatják az adott évben fokozati vizsgára kötelezett tiszti, altiszti állományt.
3. A KVK a 12. pont szerinti névjegyzékben szereplők részére lehetővé teszi a fokozati vizsgára történő regisztrálást. Ha az állomány fokozati vizsga tételére kötelezett tagja a névjegyzékben nem szerepel, a KVK parancsnoka – az érintett vonatkozásában állományilletékes személyügyi szerv igazolása alapján – saját hatáskörben biztosítja a regisztráció lehetőségét.
4. A vizsgaidőpontokat úgy kell meghatározni, hogy az illeszkedjen a KVK munkarendjéhez, valamint az érintett honvédségi szervezet alaprendeltetéséből fakadó feladatainak végrehajtásához.
5. A KVK parancsnoka a tárgyévre vonatkozó vizsgaidőpontok közzétételét követően a rendelkezésre álló kapacitások optimális kihasználása érdekében jogosult év közben új helyszíneket és új vizsgaidőpontokat közzétenni, valamint a már közzétett helyszíneket és vizsgaidőpontokat az esedékességet megelőző 10 munkanapon belül módosítani, melyekről tájékoztatni köteles az érintett honvédségi szervezetek személyügyi szerveit.
6. A KVK parancsnoka a vizsgaidőpont és helyszín 16. pont szerinti változása esetén a KVK honlapján közzéteszi a módosított vizsgahelyszíneket és vizsgaidőpontokat.

***3. Vizsgaidőpontok a legénységi fokozati vizsgára***

1. A legénységi fokozati vizsgák időpontjainak tervezése érdekében, a HM KGIR zárt hálózatán üzemeltetett elektronikus felületen rögzített adatok alapján, a honvédségi szervezetek személyügyi szerve a Vhr. 107/D. § (4) bekezdésének végrehajtása során a Vezénylő Zászlós részére a Hjt. 85/A. § (4) bekezdése és a Vhr. 107/B. § (4) bekezdés alapján az adott évben legénységi fokozati vizsgára kötelezett személyek nevét, rendfokozatát, születési idejét, személyügyi törzsszámát, honvédségi szervezetének nevét, szolgálatteljesítési helyének megnevezését, az általuk betöltött szolgálati beosztások Munkakör Azonosító Kódját, valamint az adott évben esedékes fokozati vizsgakötelezettség szintjét küldi meg.
2. A Vezénylő Zászlós a 18. pontban meghatározott névjegyzékben szereplők részére teszi lehetővé a legénységi fokozati vizsgára történő jelentkezést. Ha a legénységi állomány fokozati vizsga tételére kötelezett tagja a névjegyzékben nem szerepel, a Vezénylő Zászlós – az állományilletékes személyügyi szerv igazolása alapján – saját hatáskörben biztosítja a jelentkezés lehetőségét.
3. A Vezénylő Zászlós a legénységi fokozati vizsga tételére kötelezett állomány létszámának, valamint tárgyévben a honvédségi szervezet előtt álló feladatok ismeretében vizsgaidőpontokat határoz meg, melyekről a helyben megszokott módon tájékoztatja az érintett állományt.

***4. A tiszti, altiszti fokozati vizsgára jelentkezés rendje***

1. Az állomány tiszti, altiszti fokozati vizsga tételére kötelezett tagja a közvetlen szolgálati elöljárója előzetes tájékoztatását követően február 15-től egyénileg regisztrál a KVK honlapján a rendfokozatának megfelelő fokozati vizsgára, a vizsgahelyszínre és vizsgaidőpontra. Az állomány tiszti, altiszti fokozati vizsga tételére kötelezett tagja egyszerre csak egy időpontra regisztrálhat. A vizsgaszervezési feladatok végrehajtása érdekében az állomány tiszti, altiszti fokozati vizsgára kötelezett tagjának a kiválasztott vizsgaidőpontra a vizsganapot megelőző 15. napig van lehetősége regisztrálni.
2. Az állomány tiszti, altiszti fokozati vizsga tételére kötelezett tagja a vizsgahelyszínt úgy köteles megválasztani, hogy a szolgálatteljesítési helyén kívül fokozati vizsgát csak indokolt esetben, a legközelebbi vizsgahelyszínen, az állományilletékes parancsnok engedélyével tehet. Az engedély megadása esetén az állomány tagjának a fokozati vizsgán történő részvételével összefüggő helyközi utazási költségeit az egyes költségtérítésekről szóló 19/2013. (IX. 6.) HM rendelet 12. §-a és 25. §-a alkalmazásával kell megtéríteni.
3. Sikertelen fokozati vizsga esetén az állomány tagja ismételt tiszti, altiszti fokozati vizsgára a sikertelen vizsga időpontját követő 30. naptól jelentkezhet.
4. A regisztrációt követően a KVK a regisztráláskor megadott email címre megküldi az ILIAS programba történő bejelentkezéshez szükséges felhasználónevet és jelszót, amellyel az állomány tiszti, altiszti fokozati vizsga tételére kötelezett tagja hozzáférést szerez a számára releváns tananyagtartalomhoz.
5. Az állomány tiszti, altiszti fokozati vizsga tételére kötelezett tagja a fokozati vizsgán való részvételét a vizsga előtti 15. napig, az indok megjelölésével, a közvetlen szolgálati elöljárója előzetes tájékoztatását követően, a KVK parancsnokához benyújtott ügyiratban írásban lemondhatja vagy a vizsgaidőpontot, illetve a vizsgahelyszínt módosíthatja.
6. A vizsgaidőpont vagy vizsgahelyszín módosítását vagy a részvétel lemondását a szabad vizsgaidőpontok figyelembe vételével végzett mérlegelés alapján a KVK parancsnoka vagy a KVK állományából általa kijelölt személy engedélyezi.
7. Az állomány tiszti, altiszti fokozati vizsga tételére kötelezett tagjának vizsgától való indokolt távolmaradását az állományilletékes parancsnok igazolhatja, a vizsgaidőponttól számított 5 munkanapon belül.
8. Adott vizsgaidőpontra csak a szabad helyek erejéig lehet regisztrálni, amelyek számát vizsgahelyenként és vizsgaidőpontonként, a vizsgahely informatikai kapacitásának figyelembe vételével a KVK parancsnoka határozza meg.

***5. A legénységi fokozati vizsgára jelentkezés rendje***

1. Az állomány legénységi fokozati vizsga tételére kötelezett tagja – a közvetlen szolgálati elöljárója előzetes tájékoztatását követően – február 15-től a Vezénylő Zászlós által meghatározott módon egyénileg jelentkezik a Vezénylő Zászlós által meghirdetett vizsgaidőpontra.
2. Az állomány legénységi fokozati vizsga tételére kötelezett tagja fokozati vizsgát kizárólag annál a honvédségi szervezetnél tehet, ahol szolgálatát teljesíti.
3. Sikertelen fokozati vizsga esetén a legénységi állomány tagja ismételt legénységi fokozati vizsgára a sikertelen vizsga időpontját követő 30. naptól jelentkezhet.
4. A Vezénylő Zászlós szervezi meg és biztosítja az állomány legénységi fokozati vizsga tételére kötelezett tagja számára a vizsgaanyaghoz történő hozzáférést.
5. Az állomány legénységi fokozati vizsga tételére kötelezett tagja egyszerre csak egy időpontra jelentkezhet.
6. Az állomány legénységi fokozati vizsga tételére kötelezett tagja a fokozati vizsgán való részvételét a vizsga előtti 15. napig, az indok megjelölésével, a közvetlen szolgálati elöljárója előzetes tájékoztatását követően, a Vezénylő Zászlóshoz benyújtott ügyiratban írásban lemondhatja vagy a vizsgaidőpontot módosíthatja.
7. A vizsgaidőpont módosítását vagy a részvétel lemondását, a szabad vizsgaidőpontok figyelembe vételével végzett mérlegelés alapján, a Vezénylő Zászlós engedélyezi.
8. Adott vizsgaidőpontra csak a szabad helyek erejéig lehet jelentkezni, amelyek számát vizsgaidőpontonként a Vezénylő Zászlós határozza meg.

***6. A tiszti, altiszti fokozati vizsgára felkészülés rendje***

1. A KVK a fokozati vizsga tananyagát a KVK honlapján keresztül elérhető ILIAS e-learning rendszerében teszi közzé. Az állomány tiszti, altiszti fokozati vizsga tételére kötelezett tagja az ILIAS rendszert a regisztráció után megkapott felhasználói név és jelszó segítségével érheti el.
2. Az állomány tiszti, altiszti fokozati vizsga tételére kötelezett tagja felkészültségét az ILIAS rendszerben próbateszt segítségével ellenőrizheti.
3. A vizsgára történő felkészüléshez, továbbá a próbateszt kérdéseihez kapcsolódóan a HVK Személyzeti Csoportfőnökség (a továbbiakban: HVK SZCSF) a tiszti, altiszti és legénységi fokozati vizsgák előkészítéséről, valamint a tananyagtartalom kialakításával kapcsolatos feladatok végrehajtásáról szóló 39/2015. (VII. 28.) HM utasítás (a továbbiakban: Utasítás) 2. § 4. pontja szerinti szakmai felelős szervezetek állományából kijelölt személyekről (a továbbiakban: kijelölt konzulensek) az érintett szervezet vezetője általi kijelölést követően konzulensi névjegyzéket állít össze, amelyet a Honvéd Vezérkar főnöke hagy jóvá.
4. A konzulensi névjegyzékbe az NKE Hadtudományi és Honvédtisztképző Kar (a továbbiakban: NKE HHK) dékánja – a HVK SZCSF-fel történt egyeztetést követően – az NKE HHK állományából konzulens személyeket jelölhet.
5. A konzulensi névjegyzéket a HVK SZCSF a HVKF jóváhagyását követően megküldi a KVK parancsnoka részére az ILIAS rendszerben történő közzététel céljából.
6. A vizsgára történő felkészülés során felmerülő, valamint a próbateszttel kapcsolatos kérdésekkel az állomány tiszti, altiszti fokozati vizsga tételére kötelezett tagja a konzulensi névjegyzékben szereplő, az adott témában kijelölt konzulensekhez fordulhat e-mail-ben, amelyet a témakör konzulense a kérdés beérkezését követő 10. munkanapig válaszol meg.

***7. A legénységi fokozati vizsgára felkészülés rendje***

1. Az állomány legénységi fokozati vizsga tételére kötelezett tagja felkészítését a Vezénylő Zászlós szervezi meg. A felkészítés egyénileg és csoportosan is történhet. A felkészítésről a Vezénylő Zászlós feljegyzést készít, amely tartalmazza különösen: a felkészítés helyét, idejét, a résztvevők nevét, rendfokozatát, valamint a feldolgozott vizsgaanyagot.
2. Az állomány legénységi fokozati vizsga tételére kötelezett tagja felkészültségét a Vezénylő Zászlós által összeállított próbateszt segítségével ellenőrizheti.

***8. A tiszti, altiszti fokozati vizsga értékelése, a vizsga eredményének, a vizsgatesztnek a megtekintése***

1. A tiszti, altiszti fokozati vizsgatesztek kiértékelését az ILIAS program értékelő modulja automatikusan végzi. A vizsga százalékos eredményét a vizsgázó a teszt befejezése után azonnal megtekintheti, a kérdésekre adott válaszokat összehasonlíthatja a helyes megoldásokkal.
2. A vizsga befejezését követően a KVK az elért eredményről a vizsgázó regisztráláskor megadott e-mail-címére értesítést küld.
3. A vizsgán elért eredmény sikeres és sikertelen vizsga esetén is rögzítésre kerül.
4. A felkészüléssel és a vizsga végrehajtásával kapcsolatosan szerzett tapasztalatokat a KVK parancsnoka írásban gyűjti össze. A tapasztalatok feldolgozását követően a beazonosított tapasztalatokat a KVK és a szakmai felelős szervezetek integrálják a vizsgaanyagok felülvizsgálata során a vizsgáztatás rendszerébe.

***9. A legénységi fokozati vizsga értékelése, a vizsga eredményének és a vizsgatesztnek a megtekintése***

1. A legénységi fokozati vizsgatesztek kiértékelését a Vezénylő Zászlós által kijelölt altisztekből álló értékelő csoport végzi. Az értékelő csoport tagja nem lehet olyan altiszt, akinek szolgálati alárendeltségébe tartozó legénységi állományú katona érintett az értékelendő vizsgában.
2. A vizsga eredményét a vizsgázó a teszt befejezése után 3 munkanapon belül tekintheti meg, amelynek során a kérdésekre adott válaszokat összehasonlíthatja a helyes megoldásokkal.
3. A vizsgán elért eredmény – sikertelen vizsga esetén is – jegyzőkönyvben rögzítésre kerül.
4. A felkészüléssel és a legénységi fokozati vizsga végrehajtásával kapcsolatosan szerzett tapasztalatokat a Vezénylő Zászlós írásban gyűjti össze és a vizsgaidőszak befejezését követően tájékoztatásul, javaslataival együtt megküldi az MH Vezénylő Zászlós részére. A tapasztalatok feldolgozását követően a beazonosított tapasztalatokat a vezénylő zászlósok integrálják a vizsgaanyagok felülvizsgálata során a vizsgáztatás rendszerébe.

***10. A tiszti, altiszti fokozati vizsga eredményének dokumentálása***

1. A tiszti, altiszti fokozati vizsgák befejezését követően a Vhr. 107/D. § (2) bekezdése szerinti vizsgafelügyelő jegyzőkönyvet készít, amely a vizsgán résztvevők nevét, rendfokozatát, személyi törzsszámát, honvédségi szervezetét, valamint a vizsga végrehajtásával kapcsolatos eseményeket, információkat tartalmazza.
2. A vizsgázó adatairól és a tiszti, altiszti fokozati vizsgák eredményeiről a KVK nyilvántartást vezet, amelyet a vizsga időpontjától számított 5 évig őriz meg.
3. A tiszti, altiszti fokozati vizsgán résztvevők vizsgaeredményének a HM KGIR-ben történő rögzítéséért a KVK parancsnoka felelős, amelyhez az MH HKNYP szakmai segítséget nyújt. A vizsgaeredményeket a KVK november 15-ig megküldi az MH HKNYP részére, amely előzetes adatellenőrzést követően rögzíti azokat a HM KGIR rendszerben. A rögzítés végrehajtása érdekében 2016. november 15-ig az MH HKNYP kezdeményezésére a HM KGIR üzemeltetésének támogatásával megbízott csoport új „infotipust” (IT) alakít ki, amely biztosítja a tömeges adatbevitel lehetőségét.
4. A vizsgázó a sikeres tiszti, altiszti fokozati vizsgáról kérelmére a KVK parancsnoka által kiállított igazolást kap.

***11. A legénységi fokozati vizsga eredményének dokumentálása***

1. A legénységi fokozati vizsgák befejezését követően, a 10. pontban kijelölt vizsgát felügyelő jegyzőkönyvet készít, amely a vizsgán résztvevők nevét, rendfokozatát, születési idejét, személyi törzsszámát, honvédségi szervezetét, az alegység megnevezését, a vizsga eredményét, valamint a vizsga végrehajtásával kapcsolatos eseményeket, információkat tartalmazza.
2. A jegyzőkönyveket a honvédségi szervezet személyügyi szerve 5 évig őrzi meg.
3. A legénységi fokozati vizsgán résztvevők vizsgaeredményének a HM KGIR rendszerben történő rögzítése végrehajtásáért a Vezénylő Zászlós felelős, amelyhez a HM KGIR zárt hálózatán üzemeltetett elektronikus felületen rögzíti a vizsgaeredményeket. A rögzített vizsgaeredmények HM KGIR rendszerbe történő központi technikai betöltését az MH HKNYP végzi.
4. A vizsgázó a sikeres legénységi fokozati vizsgáról kérelmére a Vezénylő Zászlós által kiállított igazolást kap.

***12. A tiszti, altiszti fokozati vizsgák tananyagtartalmának felülvizsgálata, pontosítása***

1. A KVK a HVK SZCSF, valamint a kijelölt konzulensek számára hozzáférést biztosít az ILIAS rendszer számukra releváns témaköréhez.
2. A HVK SZCSF, valamint a kijelölt konzulensek a tárgyévi vizsgaidőpontok kiírásáig validálják a KVK által elkészített vizsgateszt-kérdéseket, valamint meghatározzák az adott rendfokozathoz és vizsgafokozathoz tartozó fokozati vizsga kérdéseinek számát és a vizsgára fordítható időt.

***13. A legénységi fokozati vizsgák tananyagtartalmának felülvizsgálata, pontosítása***

1. A tárgyévi legénységi fokozati vizsgák tapasztalatinak feldolgozását követően az Utasítás 5. § (1) bekezdése szerinti Munkacsoport felülvizsgálja a legénységi fokozati vizsga tananyagtartalmát, szükség esetén pontosítja azt.
2. A 63. pont szerinti felülvizsgálat eredményeképpen módosult vizsgateszt-kérdések Vezénylő Zászlósok részére történő megküldésére az MH Vezénylő Zászlós intézkedik.

***14. Vegyes rendelkezések***

1. A KVK parancsnoka jogosult a honvédségi szervezetek parancsnokaival, vezetőivel történő közvetlen kapcsolattartásra a tiszti, altiszti fokozati vizsgák tervezése, szervezése, végrehajtása tekintetében.
2. A KVK bázisán kívüli tiszti, altiszti fokozati vizsgák végrehajtását a KVK parancsnoka, a HVK SZCSF csoportfőnöke vagy az általuk kijelölt személyek ellenőrizhetik. Az ellenőrzést végző személy a vizsga végrehajtásával kapcsolatos tapasztalatait a vizsgafelügyelő által készített jegyzőkönyvben rögzíti.
3. Indokolt esetben, a HVK SZCSF javaslatára, a KVK parancsnokának engedélye alapján tiszti, altiszti fokozati vizsga egyedi internet-hozzáférés felhasználásával, a 4. pontban meghatározott helyszíneken túl egyéb helyen is tehető.

***15. Záró rendelkezések***

1. Ez az együttes intézkedés az aláírását követő napon lép hatályba.

Budapest, 2015. augusztus - n.

 **Dr. Dankó István**  **Dr.** **Benkő Tibor vezérezredes**

Készült: 3 példányban

Egy példány: 8 lap

Ügyintéző: Győri Péter alez. (🕿: 21-378)

Kapják: 1. számú példány: Levéltár

 2. számú példány: Irattár

 3. számú példány: HM Jogi Főosztály (a HK-ban való közzététel céljából)